આ ઘટના બાદ જીવણ પોલીસ સ્ટેશનથી જતો રહ્યો હતો. થોડીવાર બાદ વીરેન્દ્રસિંહ અને જયેન્દ્રસિંહ નીકળી ગયા હતા. બંને બાઈક લઇને પિકર્સની ચાલી પાસે પહોંચ્યા ત્યારે ત્યાં ઊભેલા જીવણ અને અન્ય માણસોએ ઊભા રહેવાનું કહેતાં બંને ત્યાં ઊભા રહ્યા હતા. બાદમાં તેઓએ બોલાચાલી કરી જીવણે સંજયને કહ્યું હતું કે અાને મને લાફો માર્યો હતો, જેથી સંજય અને અન્ય માણસો વીરેન્દ્રસિંહ પર તૂટી પડ્યા હતા. તમામ લોખંડની પાઈપ, લાતો અને પથ્થર મારી તેમની ઘાતકી હત્યા કરી ફરાર થઇ ગયા હતા. ઘટનાની જાણ શહેરકોટડા પોલીસને કરાતાં પોલીસ કાફલો ઘટનાસ્થળે દોડી ગયો હતો.પોલીસે જયેન્દ્રસિંહની ફરિયાદના આધારે જીવણ, સંજય અને અન્ય માણસો સામે હત્યાનો ગુનો નોંધી તેમને ઝડપવા તજવીજ હાથ ધરી છે.